LIETUVOS RESPUBLIKOS ŠVIETIMO, MOKSLO IR SPORTO MINISTRAS

ĮSAKYMAS

DĖL ŠVIETIMO, MOKSLO IR SPORTO MINISTRO 2006 M. BALANDŽIO 12 D. ĮSAKYMO NR. ISAK-678 „DĖL KOMISIJOS SUDARYMO IR REGLAMENTO PATVIRTINIMO“ PAKEITIMO

2024 m. sausio 23 d. Nr. V-74

Vilnius

P a k e i č i u Lietuvos Respublikos švietimo, mokslo ir sporto ministro 2006 m. balandžio 12 d. įsakymą Nr. ISAK-678 „Dėl komisijos sudarymo ir reglamento patvirtinimo“

1.	Pakeičiu preambulę ir ją išdėstau taip:

„Vadovaudamasis Brandos egzaminų organizavimo ir vykdymo tvarkos aprašo, patvirtinto Lietuvos Respublikos švietimo, mokslo ir sporto ministro 2006 m. gruodžio 18 d. įsakymu Nr. ISAK-2391 „Dėl Brandos egzaminų organizavimo ir vykdymo tvarkos aprašo ir Lietuvių kalbos ir literatūros įskaitos organizavimo ir vykdymo tvarkos aprašo patvirtinimo“, 153 punktu, Valstybinių brandos egzaminų organizavimo ir vykdymo tvarkos aprašo, patvirtinto Lietuvos Respublikos švietimo, mokslo ir sporto ministro 2023 m. rugsėjo 11 d. įsakymu Nr. V-1187 „Dėl Valstybinių brandos egzaminų organizavimo ir vykdymo tvarkos aprašo patvirtinimo“, 131 punktu:“.

2.	Pakeičiu 1 punktą ir jį išdėstau taip:

„1. S u d a r a u šios sudėties Prašymų dėl Brandos egzaminų organizavimo ir vykdymo tvarkos apraše nenumatytų ir nereglamentuotų atvejų nagrinėjimo komisiją (toliau – Komisija):

1.1. Jolanta Navickaitė, Švietimo, mokslo ir sporto ministerijos Ugdymo departamento direktorė (Komisijos pirmininkė);

1.2. Erika Gaižauskaitė-Laučienė, Nacionalinės švietimo agentūros Pasiekimų departamento Pasiekimų patikrinimų administravimo skyriaus specialistė;

1.3. Loreta Graželienė, Švietimo, mokslo ir sporto ministerijos Ugdymo departamento Ugdymo programų skyriaus patarėja;

1.4. Vidmantas Jurgaitis, Nacionalinės švietimo agentūros Pasiekimų departamento direktorius (Komisijos sekretorius);

1.5. Rūta Palevičienė, Švietimo, mokslo ir sporto ministerijos Teisės skyriaus vedėja;

1.6. Irena Raudienė, Švietimo, mokslo ir sporto ministerijos Ugdymo departamento Ugdymo programų skyriaus vedėja;

1.7. Kristina Valantinienė, Švietimo, mokslo ir sporto ministerijos Ugdymo departamento Švietimo pagalbos skyriaus vedėja.“

3. Pakeičiu nurodytu įsakymu patvirtintą Prašymų dėl Brandos egzaminų organizavimo ir vykdymo tvarkos apraše nenumatytų ir nereglamentuotų atvejų nagrinėjimo komisijos reglamentą:

3.1. Pakeičiu 6 punktą ir jį išdėstau taip:

„6. Reglamente vartojamos sąvokos, terminų skaičiavimas atitinka Brandos egzaminų organizavimo ir vykdymo tvarkos apraše, patvirtintame Lietuvos Respublikos švietimo, mokslo ir sporto ministro 2006 m. gruodžio 18 d. įsakymu Nr. ISAK-2391 „Dėl Brandos egzaminų organizavimo ir vykdymo tvarkos aprašo ir Lietuvių kalbos ir literatūros įskaitos organizavimo ir vykdymo tvarkos aprašo patvirtinimo“ (toliau – BE organizavimo ir vykdymo tvarkos aprašas), Valstybinių brandos egzaminų organizavimo ir vykdymo tvarkos apraše, patvirtintame Lietuvos Respublikos švietimo, mokslo ir sporto ministro 2023 m. rugsėjo 11 d. įsakymu Nr. V-1187 „Dėl Valstybinių brandos egzaminų organizavimo ir vykdymo tvarkos aprašo patvirtinimo“ (toliau – VBE organizavimo ir vykdymo tvarkos aprašas), vartojamas sąvokas ir terminus.“

3.2. Pakeičiu 7 punktą ir jį išdėstau taip:

„7. Komisija:

7.1. išnagrinėja kandidato prašymą dėl jam aktualaus ar BE organizavimo ir vykdymo tvarkos apraše ir VBE organizavimo ir vykdymo tvarkos apraše nenumatyto ar nereglamentuoto atvejo;

7.2. išnagrinėja kandidatų, turinčių specialiųjų ugdymosi poreikių, argumentuotus prašymus dėl netinkamai nustatyto dalyko tarpinio patikrinimo ir (ar) brandos egzamino užduoties formos, vykdymo ar vertinimo instrukcijų pritaikymo;

7.3. sprendžia kitus klausimus, susijusius su brandos egzaminų pagal BE organizavimo ir vykdymo tvarkos aprašą, valstybinių brandos egzaminų (įskaitant tarpinių patikrinimų) pagal VBE organizavimo ir vykdymo tvarkos aprašą organizavimu ir vykdymu, ir teikia siūlymus švietimo, mokslo ir sporto ministrui ir (ar) Nacionalinės švietimo agentūros direktoriui.“

3.3. Pakeičiu 8.3 papunktį ir jį išdėstau taip:

„8.3. teikia siūlymą Nacionalinės švietimo agentūros direktoriui, savivaldybės vykdomajai institucijai arba kandidato mokyklos vadovui priimti atitinkamą individualų teisės aktą kandidatui;“.

3.4. Pakeičiu 9 punktą ir jį išdėstau taip:

„9. BE organizavimo ir vykdymo tvarkos apraše ir VBE organizavimo ir vykdymo tvarkos apraše nustatytus prašymus kandidatas pateikia Nacionalinei švietimo agentūrai. Prašymų apskaitą vykdo ir raštu apie priimtus sprendimus kandidatui atsako Nacionalinė švietimo agentūra.“

3.5. Pakeičiu 10 punktą ir jį išdėstau taip:

„10. Prašymas pateikiamas per 15 dienų nuo BE organizavimo ir vykdymo tvarkos apraše ir VBE organizavimo ir vykdymo tvarkos apraše nenumatyto ar nereglamentuoto atvejo fakto buvimo arba dienos, kai kandidatas suprato arba galėjo ir turėjo suprasti, kad pažeistos jo teisės ir (ar) tai nėra reglamentuota BE organizavimo ir vykdymo tvarkos apraše arba VBE organizavimo ir vykdymo tvarkos apraše. Prašyme nurodomas vardas, pavardė, adresas, kontaktinis telefonas, mokyklos pavadinimas, trumpai, glaustai ir aiškiai išdėstoma prašymo esmė, pridedami su prašymu susiję dokumentai, prašymas turi būti pasirašytas. Trūkstant būtinųjų rekvizitų prašymas nenagrinėjamas, esant galimybei jis grąžinamas kandidatui siūlant ištaisyti prašymo trūkumus.“

3.6. Pakeičiu 11 punktą ir jį išdėstau taip:

„11. Komisijai nagrinėti gali būti perduodami Švietimo, mokslo ir sporto ministerijos ir Nacionalinės švietimo agentūros gauti kandidatų prašymai, pareiškimai, skundai, savo turiniu atitinkantys BE organizavimo ir vykdymo tvarkos apraše ir VBE organizavimo ir vykdymo tvarkos apraše nustatytus prašymus.“

3.7. Pakeičiu 12 punktą ir jį išdėstau taip:

„12. Prašymas turi būti išnagrinėtas per 15 dienų nuo jo gavimo. Prašymo nagrinėjimas nesiejamas su brandos egzaminų, tarpinių patikrinimų tvarkaraščiu, brandos atestatų išdavimu ir stojimo į tolesnes studijas grafiku.“

3.8. Pakeičiu 13 punktą ir jį išdėstau taip:

„13. Komisijos posėdžiai rengiami ir vyksta gavus prašymą arba esant poreikiui spręsti klausimus, susijusius su brandos egzaminų pagal BE organizavimo ir vykdymo tvarkos aprašą, valstybinių brandos egzaminų (įskaitant tarpinių patikrinimų) pagal VBE organizavimo ir vykdymo tvarkos aprašą organizavimu ir vykdymu.“

3.9. Pakeičiu 14 punktą ir jį išdėstau taip:

„14. Komisijos posėdžius kviečia, organizuoja ir Komisijai vadovauja jos pirmininkas. Nesant Komisijos pirmininko, laikinai jį pavaduoja vienas iš jos narių, Švietimo, mokslo ir sporto ministerijos atstovų, paskirtas Komisijos pirmininko. Komisijos pirmininkas savo paskyrimą įformina elektroniniu laišku. Komisijos pirmininkui pasiūlius, nariams pritarus, galimas elektroninis Komisijos posėdis, kai nariai savo poziciją posėdžio darbotvarkės klausimu ir dėl siūlomo sprendimo pateikia elektroniniu paštu. Tai fiksuojama posėdžio protokole, prie protokolo pridedami Komisijos narių poziciją nusakantys elektroninio pašto laiškai.“

3.10. Pakeičiu 15 punktą ir jį išdėstau taip:

„15. Komisijos posėdis teisėtas, jei jame dalyvauja keturi ir daugiau narių.“

3.11. Pakeičiu 18 punktą ir jį išdėstau taip:

„18. Posėdžiai protokoluojami. Komisijos sekretorius tvarko Komisijos dokumentus, renka informaciją, kurios reikia Komisijos darbui. Nesant Komisijos sekretoriaus, laikinai jį pavaduoja vienas iš jos narių, Nacionalinės švietimo agentūros atstovų, paskirtas Komisijos pirmininko. Komisijos pirmininkas savo paskyrimą įformina elektroniniu laišku.“

3.12. Pakeičiu 22.4 papunktį ir jį išdėstau taip:

„22.4. nedelsiant perduoda priimtus Komisijos sprendimus Nacionalinės švietimo agentūros direktoriui, kad būtų duodami pavedimai juos vykdyti ar parengti atsakymus kandidatams ir informavimo raštus atitinkamiems su kandidatu susijusiems subjektams (mokyklai, kurioje kandidatas mokosi, savivaldybės administracijai ir pan.).“

Švietimo, mokslo ir sporto ministras	Gintautas Jakštas